CELEX: 32009R0609
Language: mt
Date: 2009-07-08 00:00:00
Title: Ir-Regolament tal-Kummissjoni (KE) Nru 609/2009 tat- 8 ta’ Lulju 2009 li jikkonċerna l-klassifikazzjoni ta' ċerti prodotti fin-Nomenklatura Maqgħuda

11.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 180/3
            
         IR-REGOLAMENT TAL-KUMMISSJONI (KE) Nru 609/2009
   tat-8 ta’ Lulju 2009
   li jikkonċerna l-klassifikazzjoni ta' ċerti prodotti fin-Nomenklatura Maqgħuda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Komuni tad-Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tkun żgurata l-applikazzjoni b’mod uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri rigward il-klassifikazzjoni tal-oġġetti msemmija fl-Anness ma’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Maqgħuda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe sottodiviżjoni magħha u li hija stabbilita minn dispożizzjonijiet Komunitarji speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-merkanzija msemmija fil-kolonna 1 tat-tabella li tinsab fl-Anness għandha tkun ikklassifikata taħt il-kodiċi NM indikat fil-kolonna 2, għar-raġunijiet imsemmija fil-kolonna 3 ta' dik it-tabella.
            
         
               (4)
            
            
               Huwa approprjat li jiġi pprovdut li informazzjoni vinkolanti tat-tariffa li tkun inħarġet mill-awtoritajiet doganali ta' Stati Membri fir-rigward tal-klassifika ta' merkanzija fin-Nomenklatura Magħquda iżda li ma tkunx skont dan ir-Regolament, tista', għal perjodu ta' tliet xhur, tkompli tiġi invokata mid-detentur, taħt l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri previsti f'dan ir-Regolament huma konformi mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna 1 tat-tabella mfassla fl-Anness għandhom ikunu klassifikati fi ħdan in-Nomenklatura Maqgħuda taħt il-kodiċi NM indikata fil-kolonna 2 ta' dik it-tabella.
   Artikolu 2
   Informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, it-8 ta’ Lulju 2009.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott f’forma granulari ta’ (% bil-piż):
                  
                              —
                           
                           
                              anhydrous betaine
                           
                           
                              95,8
                           
                        
                              —
                           
                           
                              ilma
                           
                           
                              1,5
                           
                        
                              —
                           
                           
                              kalċjusteariku (aġent ta' kontra t-tgħaqqid)
                           
                           
                              1,0
                           
                        u l-bqija huma impuritajiet
                  Il-prodott huwa wżat fi preparamenti tat-tip użat fl-għalf tal-annimali.
               
               
                  2923 90 00 
               
               
                  Il-Klassifikazzjoni hija stabbilita bir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 1 (a) u 1(f) tal-Kapitolu 29 u l-kliem tal-kodiċijiet tan-NM 2923  u 2923 90 00 .
                  Il-prodott barra minn anhydrous betaine u ilma fih biss kalċjusteariku (aġent ta’ kontra t-tgħaqqid) u impuritajiet u konsegwentement jissodisfaw il-kliem tan-Noti 1(a) u 1(f) tal-Kapitolu 29.
                  Betaine mhux vitamina jew provitamina tal-intestatura 2936 . Huwa melħ tal-ammonju intramolekulari quartenery [ara wkoll in-Noti Spjegati tas-Sistema Armonizzata (HS EN) tal-intestatura 2923 , paragrafu 4 (6)]. B’hekk, il-prodott għandu jiġi kklassifikat fl-intestatura 2923 .